Ihi, aṭas n yisefra id-yufraren s usenqed n tmetti, i yesɛa tulmist-agi tameskant, gar-asen; tamedyazt n Murad zimu i d-yessebganen addad anmetti, isefra-ines; ttawin-aɣ ad nissin ugar ɣef tmetti taqbaylit, ladɣa imi d-yewwi udem amaynut i tmedyazt, ama deg wayen yerzan taɣessa d yisental ama deg wayen yerzan afran asnamkan7, yettawi-d azɣan asenmetti s wudem atrar, yebder-d aṭas n temsal ur d-bdiren ara wiyyiḍ. D ayen i aɣ-yeǧǧan ad nefren tizlatin-ines d ammud i tezrewt-nneɣ. Ɣas ma llan-d yakan yinadiyen ɣef tmedyazt si tamiwin-nniḍhen, ulac anwa i d-yewwin ɣef uzɣan asenmetti.